**Wilhelm Joseph Kurtz**, SVD, også kjent som *William Joseph Kurtz* (født 28. mai 1935 i Kempa i Landkreis Oppeln i Gau Schlesien i Tyskland; død 14. februar 2023 i Kundiawa i Papua Ny-Guinea) var en polsk katolsk ordensgeistlig og erkebiskop av Madang.

Liv og virke
------------

### Bakgrunn

Wilhelm Kurtz' fødested nær Oppeln (polsk: *Opole*) ble etter Tysklands nederlag i andre verdenskrig en del av Polen. Fra 1949 gikk Wilhelm Kurtz på småseminar[*klargjør*] i Nysa (tysk: *Neiße*). Den 8. september 1952 sluttet Kurtz seg til Steylermisjonærene i Pieniężno og avla sine første ordensløfter der den 8. september 1954. Fra 1955 til 1957 studerte han filosofi ved presteseminaret i Nysa, og fra 1957 til 1962 studerte han katolsk teologi ved seminaret i Pieniężno.

### Prest

Etter at Kurtz hadde avlagt sine evige løfter den 7. september 1961, mottok han presteordinasjon 28. januar 1962 i Pieniężno av hjelpebiskopen i Gniezno, Józef Drzazga. Kurtz fullførte først en pastoralpraksis i Bytom før han ble sokneprest i 1963. Fra 1964 til 1966 var han sokneprest i Górna Grupa, og ledet menighetens blåseorkester. 

I 1966 fullførte Wilhelm Kurtz et seks måneders engelsk språkkurs i Epping i Australia, og virket som sjelesørger blant polske katolikker i regionen.

### Misjonær i Papua Ny-Guinea

Etter sitt opphold i Australia ble Kurtz sendt til Papua Ny-Guinea som misjonær. Fra 1967 var han sogneprest i Goglme i Chimbuprovinsen. Han etablerte en ny misjonsstasjon i regionen, og ble sogneprest der i 1968. På hans initiativ ble det bygget en sognekirke, en prestegård, en sykestue og tre barneskoler. Fra 1981 tjente Kurtz som generalvikar for bispedømmet Goroka og som pastor i Koge.

### Biskop av Kundiawa

Den 8. juni 1982 utnevnte pave Johannes Paul II ham til den første biskop av Kundiawa. Han ble ordinert til biskop av biskopen av Goroka, Raymond Rodly Caesar, den 8. september samme år i Mingende; medkonsekratorer var John Edward Cohill SVD, biskop emeritus av Goroka, og erkebiskop Francesco De Nittis, apostolisk pronuntius til Papua Ny-Guinea.

### Erkebiskop av Madang

Den 15. oktober 1999 utnevnte pave Johannes Paul II ham til koadjutorerkebiskop av Madang. Etter Benedict To Varpins fratreden etterfulgte Wilhelm Kurtz ham som erkebiskop av Madang den 24. juli 2001.

I 2010 søkte han paven om å få gå av som biskop på grunn av sin alder, og den 30. november 2010 fikk han pave Benedikt XVIs tillatelse til å fratre. Samtidig utnevnte paven den amerikanske kapusiner Stephen Joseph Reichert til biskop Kurtz' etterfølger. 

Den 25. november 2008 mottok Wilhelm Kurtz Logohu-ordenen i gull. Den 25. oktober 2018 mottok han medaljen «Benemerenti in Opere Evangelizationis» fra Misjonskommisjonen i Den polske katolske bispekonferanse.

Erkebiskop Kurtz døde den 14. februar 2023 i en alder av 88 år på et sykehus i Kundiawa i Papua Ny-Guinea.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Pave Benedikt XIII (1649–1730) \*1675
* Pave Benedikt XIV (1675–1758) \*1724
* Pave Klemens XIII (1693–1769) \*1743
* Kardinal Alessandro Mattei (1744–1820) \*1767
* Kardinal Pietro Francesco Galleffi (1770–1837) \*1819
* Kardinal Giacomo Filippo Fransoni (1775–1856) \*1822
* Kardinal Carlo Sacconi (1808–1889) \*1851
* Kardinal Edward Henry Howard of Norfolk (1829–1892) \*1872
* Kardinal Mariano Rampolla del Tindaro (1843–1913) \*1882
* Kardinal Rafael Merry del Val y Zulueta (1865–1930) \*1900
* Kardinal Giovanni Vincenzo Bonzano (1867–1927) \*1912
* Erkebiskop Thomas Joseph Walsh (1873-1952) \*1918
* Erkebiskop Thomas Aloysius Boland (1896 -1979) \*1940
* Biskop John Edward Cohill, S.V.D. (1907-1994) \*1967
* Biskop Raymond Rodly Caesar, S.V.D (1932-1987) \*1978
* Erkebiskop *William Joseph Kurtz*, S.V.D. (1935-2023) \*1982

Referanser
----------

1. ↑   nto.pl[Hentet fra Wikidata]
2. 1 2 3  «o. Wilhelm Kurtz» **(polsk)**. Steyler Missionshaus St. Joseph in Górna Grupa. Besøkt 15. februar 2023.
3. ↑  «Rinuncia dell’Arcivescovo di Madang (Papua Nuova Guinea)». *Tägliches Bulletin* **(italiensk)**. Presseamt des Heiligen Stuhls. 24. juli 2001. Besøkt 15. februar 2023.
4. ↑  «Rinuncia dell’Arcivescovo di Madang (Papua Nuova Guinea) e nomina del successore». *Tägliches Bulletin* **(italiensk)**. Presseamt des Heiligen Stuhls. 30. november 2010. Besøkt 15. februar 2023.
5. ↑  «Abp Wilhelm Kurtz SVD uhonorowany medalem za zasługi dla dzieła misyjnego» **(polsk)**. Polnische Ordensprovinz der Steyler Missionare. 26. oktober 2018. Besøkt 15. februar 2023.
6. ↑  «Zmarł abp Wilhelm Kurtz» **(polsk)**. doxa.fm. 15. februar 2023. Besøkt 15. februar 2023.
7. ↑  Jarosław Dudała (15. februar 2023). «Polski arcybiskup zmarł w Papui Nowej Gwinei» **(polsk)**. gosc.pl. Besøkt 15. februar 2023.
8. ↑  http://www.catholic-hierarchy.org kurtzw, lest 21. februar 20232

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF
 |